**Ministru kabineta noteikumu projekta: "Grozījumi Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)****" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi" (turpmāk – noteikumu projekts) paredz precizēt MK noteikumu Nr. 102[[1]](#footnote-1) ietvaros īstenotā 9.1.4.4. pasākuma "Dažādību veicināšana (diskriminācijas novēršana)" (turpmāk – 9.1.4.4. pasākums) līdz 31.12.2018. sasniedzamo finanšu rādītāju, ņemot vērā faktisko un prognozēto 9.1.4.4. pasākuma ietvaros īstenotā projekta sniegumu un ar Darbības programmas "Izaugsme un nodarbinātība" (turpmāk – DP) grozījumiem Nr. 3 (apstiprināti Eiropas Komisijā 05.07.2018) samazināto 9. prioritārā virziena "Sociālā iekļaušanās un nabadzības apkarošana" (turpmāk – 9. PV) kopējo finanšu rādītāju, kā arī veikt citus tehniskus un redakcionālus precizējumus.Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2018. gada IV. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Noteikumu projekts paredz:**1. Samazināt 9.1.4.4. pasākuma ietvaros sasniedzamo starpposma finanšu rādītāju.** Šobrīd MK noteikumu Nr. 102 4.1. apakšpunktā noteikts finanšu rādītājs – līdz 31.12.2018. sertificēti izdevumi 2 430 894 *euro* apmērā. Eiropas Komisija 05.07.2018. ir apstiprinājusi DP grozījumus Nr. 3, kas nacionālā līmenī tika apstiprināti ar MK 26.02.2018. rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"" un, kas tostarp paredz starpposma finanšu rādītāja samazinājumu 9. PV. Papildus DP grozījumiem Nr. 3 Labklājības ministrija kā ES fondu vadībā iesaistītā atbildīgā iestāde ir identificējusi, ka atsevišķiem specifiskā atbalsta mērķiem/pasākumiem ir nepieciešams papildu finanšu rādītāja samazinājums, lai novērstu risku iespējamo finanšu disciplīnas sankciju piemērošanai. Līdz ar to noteikumu projekts paredz precizēt līdz 31.12.2018. sasniedzamo finanšu rādītāju, 9.1.4.4. pasākumam to nosakot 1 131 332 *euro* apmērā. Finanšu rādītājs 9.1.4.4. pasākumam noteikts, balstoties uz līdzšinējo un prognozēto minētā pasākuma, kā arī citu 9. PV ietveros īstenoto specifisko atbalsta mērķu/pasākumu finanšu sniegumu līdz 31.12.2018. Ierosinātās izmaiņas neietekmē kopējo 9. PV finanšu rādītāju. 9.1.4.4. pasākuma finanšu rādītājs tiek maksimāli pietuvināts šī pasākumu ietvaros īstenotā projekta līdzšinējai (faktiskajai) un 2018. gadā plānotajai finanšu plūsmai, ņemot vērā nobīdes projekta ieviešanā (piemēram, projekta darbība Nr. 3 "Sociālā darbinieka un sociālā mentora pakalpojuma nodrošināšana" netiek nodrošināta plānotajā apjomā, jo faktiskais patvēruma meklētāju skaits ievērojami atpaliek no plānotā. Projekta sniegums lielā mērā ir atkarīgs no ārējiem faktoriem – pārvietoto personu, kā arī personu, kurām piešķirts bēgļa vai alternatīvais statuss, skaita (vērojams, ka personas, kurām piešķirts bēgļa vai alternatīvais statuss, pamet Latviju uzreiz pēc statusa piešķiršanas, līdz ar to minētais pakalpojums tiek pārtraukts un netiek sniegts)). Ir plānots, ka 9.1.4.4.pasākuma ietvaros īstenotā projekta darbību īstenošanas temps izlīdzināsies turpmākā tā īstenošanas periodā.Kopumā netiek prognozēta uzraudzības rādītāju (iznākuma, rezultātu, finanšu) neizpilde un starpposma finanšu rādītāja izmaiņas nerada negatīvu ietekmi uz minētā pasākuma ietvaros īstenotā projekta sniegumu.Finanšu mērķa daļa (9.1.4.4. pasākumam – 1 299 562 *euro* apmērā), par kuru tiek samazināts 9.1.4.4.pasākuma ietvaros sasniedzamais finanšu rādītājs, tiks pārdalīts uz DP 9.1.1. specifisko atbalsta mērķi "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākumu "Subsidētās darbavietas nelabvēlīgākā situācijā esošiem bezdarbniekiem".Detalizētu informāciju par atbildīgās iestādes pārziņā esošo 9. PV pasākumu snieguma ietvara finanšu rādītāju izmaiņām skat. anotācijas pielikumā.**2. Citu tehnisku un redakcionālu precizējumu veikšanu.**1.) Lai nodrošinātu tiesiskā regulējuma normu vienotu un skaidru interpretāciju, tehniski tiek precizēts MK noteikumu Nr.102 39.1. apakšpunkts saskaņā ar Finanšu ministrijas 11.07.2017. vadlīnijām Nr.2.1. "Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā" (15.23.apakšpunktu), paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām;2) šī brīža MK noteikumu Nr.102 16.1. apakšpunktā ir iekļautas trīs atbalstāmās darbības, proti, (1) mērķa grupas profilēšana; (2) motivācijas paaugstināšana un atbalsta pakalpojumu nodrošināšana un (3) vidusposma izvērtējuma veikšana, kuras ir saistītas, viena otru papildinošas un savstarpēji pakārtotas. Proti, saskaņā ar MK noteikumu Nr.102 26.1. apakšpunktu vispirms tiek veikta 9.1.4.4. pasākuma mērķa grupas personu profilēšana (pētījums veikts 2017. gadā). Saskaņā ar 26.2. apakšpunktu secīgi tiek uzsākta motivācijas paaugstināšana un atbalsta pakalpojumu nodrošināšana (Iepirkuma rezultātā 2018. gada maija mēnesī tika noslēgti pirmie pakalpojuma līgumi). Savukārt 26.3. apakšpunkta nosacījumi paredz, ka vidusposma izvērtējumu veic, novērtējot mērķa grupas personu situācijas izmaiņas pēc motivācijas paaugstināšanas un atbalsta pakalpojumu saņemšanas, ne agrāk kā gadu pēc minēto pakalpojumu sniegšanas uzsākšanas.9.1.4.4. pasākuma ietvaros īstenotā projekta "Dažādības veicināšana" (turpmāk – 9.1.4.4. pasākuma projekts) praktiskajā ieviešanā ir secināts, ka termiņa noteikšana minēto atbalstāmo darbību nodrošināšanas secībai apgrūtina 9.1.4.4. pasākuma mērķa grupas personu motivācijas paaugstināšanas un atbalsta pakalpojumu un starpposma izvērtējuma veikšanas efektīvu un pilnvērtīgu īstenošanu.Sākotnēji MK noteikumos Nr. 102 noteiktā vidusposma izvērtējuma veikšana gadu pēc motivācijas paaugstināšana un atbalsta pakalpojumu sniegšanas uzsākšanās tika noteikta, pieņemot, ka minēto pakalpojumus nodrošināšana sociālās atstumtības un diskriminācijas riskam pakļautajām mērķa grupas personām ilgs vismaz gadu jeb 12 mēnešus. Taču 9.1.4.4. pasākuma projekta ietvaros veiktajā mērķa grupas personu profilēšanā, kurā tika apzinātas mērķa grupas personu aktuālās vajadzības, tika konstatēts, ka "kopumā atbalsta pakalpojumu sociālās atstumtības un diskriminācijas novēršanai ilgums būtu nepieciešams 4–6 mēnešus […]". Atbilstoši profilēšanas rezultātiem šobrīd noslēgtie pakalpojuma līgumi paredz pakalpojuma sniegšanu mērķa grupas personām ne ilgāk kā 6 mēneši. Attiecīgi uzsākot vidusposma izvērtējumu tikai pēc gada, nozīmīgs mērķa grupas personu skaits jau būs saņēmuši motivācijas programmas pakalpojumus (vidēji 180 personas), un vidusposma izvērtējumā var rasties grūtības noskaidrot minēto mērķa grupas personu viedokli, kas var ietekmēt vidusposma izvērtējuma rezultātu objektivitāti. Vidusposma izvērtēšanas uzsākšanas termiņa atcelšana veicinās savlaicīgu pētījuma uzsākšanu un pilnvērtīgu īstenošanu, proti, tiks novērtētas sociālās atstumtības un diskriminācijas riskam pakļauto mērķa grupas personu situācijas izmaiņas pēc motivācijas paaugstināšanas un atbalsta pakalpojumu saņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. personas, kuras pakļautas diskriminācijas riskam dzimuma, vecuma, invaliditātes un etniskās piederības dēļ;2. darba devēji un to darbinieki;3. patvēruma meklētāji un personas ar bēgļa vai alternatīvo statusu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekti nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekti šo jomu neskar. |
| 4. | Atbilstības izmaksu monetārs novērtējums | Noteikumu projekti šo jomu neskar. |
| 5. | Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir nepieciešams veikt grozījumus šādos MK noteikumos:1. Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi;2. Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi;3. Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi;4. Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi5. Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2. pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekti šo jomu neskar. |
| 2. | Citas starptautiskās saistības | Noteikumu projekti šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekti šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2018. gada 17. augusta līdz 2018. gada 31. augustam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2018. gada 31. augustam) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekti šo jomu neskar. |
| 3. | Cita informācija | Nav |

Labklājības ministrs Jānis Reirs

Sāre, 67021652

Egita.Sare@lm.gov.lv

Pielikums

**Labklājības ministrijas priekšlikums snieguma ietvara finanšu rādītāju izmaiņām Eiropas Sociālā fonda 9. prioritārā virziena ietvaros īstenotajiem projektiem**

|  |  |  |  |  |
| --- | --- | --- | --- | --- |
| **SAM Nr.** | **SAM/pasākuma nosaukums** | **Šobrīd SI finanšu mērķis katram SAM/pasākumam, kas paredzēts MK noteikumos, EUR** | **Katram SAM/pasākumam ar DP grozījumiem Nr. 3 un papildu izmaiņām paredzētais finanšu mērķis** | **SI finanšu mērķis prioritārā virziena ietvaros ar DP grozījumiem Nr. 3 un papildu izmaiņām** |
| 1 | 2 | 3 | 4 | 5 |
| 9.1.1.1. | Subsidētās darba vietas nelabvēlīgākā situācijā esošiem bezdarbniekiem | 11 367 841 | 14 870 313 | F 16 34 725 121 |
| 9.1.1.2. | Ilgstošo bezdarbnieku aktivizācijas pasākumi | 12 826 513 | 10 390 587 |
| 9.1.1.3. | Atbalsts sociālajai uzņēmējdarbībai | 6 919 284 | 1 114 247 |
| 9.1.4.1. | Profesionālā rehabilitācija | 545 837 | 545 837 |
| 9.1.4.2. | Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana | 436 679 | 156 573 |
| 9.1.4.3. | Invaliditātes ekspertīzes pakalpojuma kvalitātes uzlabošana | 95 417 | 95 417 |
| 9.1.4.4. | Dažādību veicināšana (diskriminācijas novēršana) | 2 430 894 | 1 131 332 |
| 9.2.1.1. | Profesionāla sociālā darba attīstība pašvaldībās | 2 564 291 | 1 181 353 |
| 9.2.1.2. | Iekļaujoša darba tirgus un nabadzības risku pētījumi un monitorings | 313 188 | 269 990 |
| 9.2.1.3. | Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem | 586 934 | 586 934 |
| 9.2.2.1. | Deinstitucionalizācija | 16 145 137 | 4 031 880 |
| 9.2.2.2. | Sociālo pakalpojumu atbalsta sistēmas pilnveide | 827 238 | 350 658 |
| 9.2.2.3. | Sabiedrībā balstītu sociālo pakalpojumu sniegšana | 0 | 0 |

1. MK 2016. gada 9. februāra noteikumi Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi" [↑](#footnote-ref-1)